Վալենտին Գաֆտ

**Վալենտին Իոսիֆովիչ Գաֆտ** (, ), խորհրդային և ռուսական թատոնի և կինոյի դերասան, թատերական ռեժիսոր, բանաստեղծ և գրող։ ՌԽՖՍՀ ժողովրդական արտիստ (1984)։

## Կենսագրություն
Վալենտին Գաֆտը ծնվել է 1935 թվականի սեպտեբերի 2-ին Մոսկվայում՝ Պրիլուկիից տեղափոխված հրեական ընտանիքում։ Հայրը՝ Իոսիֆ Ռուվիմովիչ Գաֆտը (1907-1969), եղել է երրորդ կարգի զինվորական իրավաբան, Հայրենական մեծ պատերազմի մասնակից (1941 թվականից մինչև 1944 թվականի մարտ կռվել է Արևմտյան ռազմաճակատում, պարգևատրվել է «Մարտական ծառայությունների համար» մեդալով), պատերազմից հետո աշխատել է որպես փաստաբան Իրավաբանական խորհրդատվությունում (Լենինգրադյան խճուղի), մայրը՝ Գիտա Դավիդովնա Գաֆտը (1908-1993), եղել է տնային տնտեսուհի։

Դպրոցում սովորելու տարիներին Վալենտին Գաֆտն սկսել է մասնակցել ինքնավարությանը, խաղացել է դպրոցական ներկայացումներում։ Որոշել է գաղտնի ընդունվել թատերական ուսումնարան և փաստաթղթերը ներկայացրել է միանգամից երկու ուսումնական հաստատություն՝ Բորիս Շչուկինի անվան թատերական ինստիտուտ և ՄԳԱԹ-ի դպրոց-ստուդիա։ Քննություններից երկու օր առաջ փողոցում պատահաբար հանդիպել է հայտնի դերասան Սերգեյ Ստոլյարովին և խնդրել է «լսել» իրեն։ Ստոլյարովը զարմացել է, բայց չի մերժել և նույնիսկ օգնել է իր խորհուրդներով։ Շչուկինյան ուսումնարանում Վալենտին Գաֆտն անցել է քննությունների առաջին փուլը, բայց չի հաղթահարել երկրորդը։ Սակայն ՄԳԱԹ-ի դպրոց-ստուդիա ընդունվել է առաջին փորձից՝ քննությունը հանձնելով գերազանց։

1957 թվականին ավարտել է ՄԳԱԹ-ի դպրոց-ստուդիան (Վասիլի Տոպորկովի արվեստանոց), կատարել նորամուտը Մոսսովետի անվան թատրոնում (Դմիտրի Ժուրավլյովի երաշխավորությամբ)։ Որոշ ժամանակ հետո տեղափոխվել է Մոսկվայի դրամատիկական թատոն (ներկայում՝ Թատրոն Մալայա Բրոննայայում)։ Ավելի լուրջ աշխատանքներ ստացել է Անատոլի Էֆրոսից Լենինյան կոմերիտմիության անվան թատրոնում (ներկայում՝ «Լենկոմ»)։ 1969 թվականին դարձել է «Սովրեմեննիկ» թատրոնի դերասան։

Կինոյում նորամուտը կատարել է 1956 թվականին «Սպանություն Դանթե փողոցում» ֆիլմում (կատարելով էպիզոդիկ դերերից մեկը՝ մարմնավորելով մարդասպանին)։ Ժողովրդականության է արժանացել «կինոչարագործների» դերերի շնորհիվ՝ ունենալով վառ արտահայտված բացասական խարիզմա։ Հայտնի են նրա դերերն Էլդար Ռյազանովի՝ սուր սոցիալական թեմաների անդրադարձող «Ավտոտնակ», «Небеса обетованные», «Խեղճ հուսարի մասին բարի խոսք ասեք․․․» ()։

2017 թվականի դեկտեմբերի 14-ին Վալենտին Գաֆտը տեղափոխվել է հիվանդանոց ընկելու հետևանքով ստացած վնասվածքի պատճառով, ինչի պատճառով «Սովրեմեննիկ» թատրոնը 2017 թվականի դեկտեմբերի 15-ին նախատեսված «Քանի դեռ գոյություն ունի տարածությունը» () ներկայացումը տեղափոխել է 2018 թվականի փետրվարի 5։ Դեկտեմբերի 15-ին դերասանը վիրահատվել է, ինչի մասին զանգվածային լրատվամիջոցներին հայտնել է «Սովրեմեննիկ» թատրոնում դերասանի գործընկեր Սաիդ Բագովը։

2019 թվականի օգոստոսի 6-ին Վալենտին Գաֆտը տեղափոխվել է հիվանդանոց գլխուղեղի ձախ կիսագնդի կաթվածով։ Ավելի ուշ տեղափոխվել է վերականգնողական կենտրոն, սկսել է աստիճանաբար ապաքինվել։

## Անձնական կյանք
* Առաջին կինը՝ Ելենա Դմիտրիևնա Իզերգինա, մանեքենուհի, 
* Երկրորդ կինը՝ Իննա Սերգեևնա Ելիսեևա, բալետի պարուհի, ամուսնալուծվել են 1980-ական թվականների սկզբին,
** Դուստրը՝ Օլգա Վալենտինովնա Ելիսեևա (1973-2002), ինքնասպանություն է գործել 2002 թվականի օգոստոսի 24-ին,
* Երրորդ կինը՝ Օլգա Միխայլովնա Օստրոումովա, ամուսնացել են 1996 թվականին, նրա ազդեցությամբ Վալենտին Գաֆտը մկրտվել է որպես ուղղափառ,
* Արտամուսնական որդի՝ Վադիմ Նիկիտին, ծնվել է 1971 թվականին։

## Հայացքներ
thumb|300px|Վալենտին Գաֆտը Ռուսաստանի Դաշնության պետական մրցանակների շնորհման արարողության ժամանակ, 10 մարտի, 2016 թվական
Վալենտին Գաֆտը բազմիցս հանդես է եկել ի պաշտպանություն կենդանիների՝ դաժան վերաբերմունքի դեմ օրենքի ընդունման, կենդանիների իրավունքների գծով լիազորի պաշտոնի ստեղծման, անզգայացման օգտագործման համար անասնաբույժների հետապնդումների դադարեցման օգտին։ 2000 թվականին եղել է այն գործիչների թվում, որոնք քննադատել են Ալեքսանդր Ալեքսանդրովի երաժշտությամբ խորհրդային հիմնին վերադառնալը։

2014 թվականի մարտին Վալենտին Գաֆտն ստորագրել է Ռուսաստանի մշակույթի գործիչների դիմումի տակ, որն ուղղված էր Ուկրաինայի նկատմամբ Ռուսաստանի նախագահ Վլադիմիր Պուտինի վարած քաղաքականության դեմ։ 2015 թվականին Ուկրաինայի մշակույթի նախարարությունը Վալենտին Գաֆտի անունն ընդգրկել է այն արտիստների այսպես կոչված «սպիտակ ցուցակում», որոնք «սատարում են երկրի տարածքային ամբողջականությանն ու ինքնիշխանությանը»։ Դերասանը դա կապել է համացանցում իր անունից հրապարակված բանաստեղծության հետ, որում քննադատության են ենթարկվել ռուսական իշխանությունները․ նա ասել է, որ դրա հեղինակն ինքը չէ։ Նույն թվականին Վալենտին Գաֆտը իրեն կոչել է «պուտինական»։ Նա հայտարարել է, որ վստահում է ռուսական հեռուստատեսությանը և պետությանը, Ղրիմն Ուկրաինային հանձնելը համարում է անարդար և Դոնբասի պատերազմի պատասխանատու համարում է Կիևին։ Դրանից հետո դերասանի անունն ընդգրկվել է Ուկրաինայի ազգային անվտանգությանը վտանգ ներկայացնող անձանց ցանկում։ Վալենտին Գաֆտի կարծիքով՝ դա արվել է իր երկրի ու նախագահի նկատմամբ սիրո պատճառով, որովհետև ինքն ուկրաինացիներին թշնամի չի համարում։

## Պարգևներ և կոչումներ
մինի|290px|Պարգևատրում «Հայրենիքին մատուցած ծառայությունների համար» 4-րդ աստիճանի շքանշանով, 10 մարտի, 2016 թվական
* «Հայրենիքին մատուցած ծառայությունների համար» 2-րդ աստիճանի շքանշան (2 սեպտեմբերի, 2010) – *հայրենական թատերական արվեստի զարգացման գործում ունեցած մեծ ավանդի և բազմամյա ստեղծագործական գործունեության համար*
* «Հայրենիքին մատուցած ծառայությունների համար» 3-րդ աստիճանի շքանշան (2 սեպտեմբերի, 2005) – *թատերական արվեստի զարգացման գործում ունեցած մեծ ավանդի և բազմամյա ստեղծագործական գործունեության համար*
* «Հայրենիքին մատուցած ծառայությունների համար» 4-րդ աստիճանի շքանշան (15 փետրվարի, 2016) – *հայրենական մշակույթի զարգացման գործում ունեցած մեծ ավանդի և բազմամյա բեղմնավոր գործունեության համար*
* Բարեկամության շքանշան (11 օգոստոսի, 1995) – *պետությանը մատուցած ծառայությունների և աշխատանքում ձեռք բերած հաջողությունների, ժողովուրդների միջև բարեկամության և համագործակցության ամրապնդման գործում ունեցած մեծ ավանդի համար*
thumb|290px|Վալենտին Գաֆտը «Բյուրեղապակե Տուրանդոտ» մրցանակի հանձնման ժամանակ
* ՌԽՖՍՀ վաստակավոր արտիստ (2 փետրվարի, 1978)
* ՌԽՖՍՀ ժողովրդական արտիստ (22 հունիսի, 1984)
* 1995 – Ցարսկոե Սելոյի գեղարվեստական մրցանակի դափնեկիր
* 1995 – Ինոկենտի Սմոկտունովսկու անվան թատերական մրցանակի դափնեկիր (մրցանակի առաջին դափնեկիր)
* 2007 – Կոնստանտին Ստանիսլավսկու անվան միջազգային մրցանակի դափնեկիր «Ռուսաստանի դերասանական արվեստի զարգացման գործում ունեցած ավանդի համար»
* 2009 – «Звезда Театрала» մրցանակի դափնեկիր «Լավագույն սոլո» անվանակարգում
* 2011 – Ռուսաստանի Անդրեյ Միրոնովի անվան «Ֆիգարո» ազգային դերասանական մրցանակի դափնեկիր
* 2012 – «Ոսկե արծիվ» մրցանակի դափնեկիր «Հայրենական կինեմատոգրաֆիայում ունեցած ավանդի համար» անվանակարգում
* 2012 – «Բյուրեղապակե Տուրանդոտ» մրցանակի դափնեկիր «Թատրոնին բազմամյա և անձնվեր ծառայության համար»
* 2015 – Սերգեյ Միխալկովի անվան ոսկե հուշամեդալ (Ռուսաստանի մշակույթի ֆոնդ)

## Արվեստ
### Դերեր թատրոնում
#### Մոսսովետի անվան թատրոն (1957-1958)
* 1957 – Երկրորդ խուզարկու (ներածություն) — «Լիզի Մաք Քեյ», Ժան Պոլ Սարտր (բնօրինակ անվանումը՝  «Առաքինի մարմնավաճառը»), ռեժիսոր՝ Իրինա Անիսիմովա-Վուլֆ
* 1958 – Արքա Լիր, Շեքսպիր, ռեժիսոր՝ Իրինա Անիսիմովա-Վուլֆ
* 1958 – Որդի – «Կոռնելիա», Մարչելո Չորչոլինի, ռեժիսորներ՝ Յուրի Զավադսկի և Բորիս Դոկուտովիչ
* 1958 – Նապաստակ – «Շահավետ փեսացու», Տուր եղբայրներ, ռեժիսոր՝ Ալեքսանդր Շապս

#### [[Սատիրայի թատրոն (Մոսկվա)|Սատիրայի թատրոն]]
* 1958 – Գիտնական – «Ստվեր», Եվգենի Շվարց, ռեժիսորներ՝ Էրաստ Գարին, Խեսյա Լոկշինա

#### Մոսկվայի դրամատիկական թատրոն
* «Սիրո անպտուղ ջանքներ», ռեժիսոր՝ Վլադիմիր Խրամով
* 1961 – «Երրորդ գլուխ», Էմե Մարսել, ռեժիսոր՝ Անդրեյ Գոնչարով
* 1961 – Թոմ – «Барба», Յա. Մասևիչ, ռեժիսոր՝ Անդրեյ Գոնչարով (գոյություն ունի ներկայացման ռադիոձայնագրությունը)
* 1962 – Գոգա – «Արգոնավորդներ», Յուլիու Էդլիս, ռեժիսոր՝ Անդրեյ Գոնչարով (գոյություն ունի ներկայացման ռադիոձայնագրությունը)
* 1964 – Գերմանացի սպա – «Կենդանի է մարդը» (), Վլադիմիր Մաքսիմով, ռեժիսոր՝ Անդրեյ Գոնչարով
* 1965 – Յոթերորդ, ութերորդ, իններորդ ամուսին – «Տիկնոջ այցը», Ֆրիդրիխ Դյուրենմաթ, ռեժիսոր՝ Անդրեյ Գոնչարով

#### Լենինյան կոմերիտմիության անվան թատրոն
* 1965 – Եվդոկիմով (ներածություն) — «104 էջ սիրո մասին», Էդվարդ Ռաձինսկի, ռեժիսոր՝ Անատոլի Էֆրոս
* 1966 – Մարքիզ դ’Օրսինի – «Մոլիեր», Միխայիլ Բուլգակով, ռեժիսոր՝ Անատոլի Էֆրոս

#### Թատրոն Մալայա Բրոննայայում
* 1967 – Սոլյոնի Վասիլի Վասիլևիչ, շտաբս-կապիտան – «Երեք քույր», Անտոն Չեխով, ռեժիսոր՝ Անատոլի Էֆրոս
* 1968 – Կոլոբաշկին – «Գայթակղեցնող Կոլոբաշկինը» (, Է․ Ռաձինսկի, ռեժիսոր՝ Անատոլի Էֆրոս
* 1978 – Օթելլո — «Օթելլո», Վիլյամ Շեքսպիր, ռեժիսոր՝ Անատոլի Էֆրոս

#### Սատիրայի թատրոն
* 1969 – Կոմս Ալմավիվա – «Խենթ օր, կամ Ֆիգարոյի ամուսնությունը», Պիեռ Բոմարշե, ռեժիսոր՝ Վալենտին Պլուչեկ

#### Սովրեմեննիկ
* 1970 – Ադուև ավագ () — «Սովորական պատմություն» (), բեմադրությունը՝ Վիկտոր Ռոզովի Ի․ Գոնչարովի համանուն վեպի հիման վրա, ռեժիսոր՝ Գալինա Վոլչեկ
* 1970 –  Ստեկլով-Նախամկես — «Բոլշևիկներ», Միխայիլ Շատրով, ռեժիսորներ՝ Օլեգ Եֆրեմով, Գալինա Վոլչեկ
* 1971 –  Մարտին – «Свой остров», Ռայմոնդ Կուրգանով, ռեժիսոր՝ Գալինա Վոլչեկ
* 1971 – Գուսև – «Վալենտին և Վալենտինա», Միխայիլ Ռոշչին, ռեժիսոր՝ Վալերի Ֆոկին
* 1973 – Գլումով – «Балалайкин и К°», Սերգեյ Միխալկով, Միխայիլ Սալտիկով-Շչեդրինի «Ժամանակակից հովվերգություն» վեպի հիման, ռեժիսոր՝ Գեորգի Տովստոնոգով
* 1973 – Ժգենտի – «Վաղվա եղանակը» (), Մ․ Շատրով, ռեժիսորներ՝ Գալինա Վոլչեկ, Իոսիֆ Ռայխելգաուզ, Վալերի Ֆոկին
* 1974 –  Լոպատին – «Լոպատինի գրառումներից» (), Կոնստանտին Սիմոնով, ռեժիսոր՝ Իոսիֆ Ռայխելգաուզ (գոյություն ունի ներկայացման հեռուստատեսային տարբերակը)
* 1976 – Ֆիրս – «Բալի այգին», Անտոն Չեխով, ռեժիսոր՝ Գալինա Վոլչեկ
* 1977 – Կուխարենկո – «Հետադարձ կապ» (), Ալեքսանդր Գելման, ռեժիսորներ՝ Գալինա Վոլչեկ, Միխայիլ Ալի-Հուսեյն
* 1978 – Հենրիխ IV – «Հենրիխ IV», Լուիջի Պիրանդելլո, ռեժիսոր՝ Լիլիա Տոլմաչյովա
* 1980 – Գորելով – «Շտապեք կատարել բարին» (), Մ. Ռոշչին, ռեժիսոր՝ Գալինա Վոլչեկ
* 1981 – Լյուդովիկոս XIV – «Кабала святош», Միխայիլ Բուլգակով, ռեժիսոր՝ Իգոր Կվաշա
* 1982 –  Վերշինին – «Երեք քույր, Անտոն Չեխով, ռեժիսոր՝ Գալինա Վոլչեկ
* 1983 – Քաղաքապետ – «Ռևիզոր», Նիկոլայ Գոգոլ, ռեժիսոր՝ Վալերի Ֆոկին
* 1984 – Ջորջ – «Ո՞վ է վախենում Վիրջինիա Վուլֆից», Էդուարդ Օլբի, ռեժիսոր՝ Վալերի Ֆոկին (գոյություն ունի ներկայացման հեռուստատարբերակը՝ ստեղծված 1982 թվականին)
* 1986 — «Дилетанты» — թատրոնի արտիստների հեղինակային երեկո
* 1988 – Բոստոն – «Կառափնարան», Չինգիզ Այթմատով, ռեժիսոր՝ Գալինա Վոլչեկ
* 1989 – Ռախլին – «Кот домашний средней пушистости», Վլադիմիր Վոյնովիչ և Գրիգորի Գորին, ռեժիսոր՝ Իգոր Կվաշա
* 1992 – Լեյզեր – «Դժվար մարդիկ», Յոսեֆ Բեր-Յոսեֆ, ռեժիսոր՝ Գալինա Վոլչեկ
* 1992 –  Միրանդա – «Մահն ու աղջիկը», Արիել Դորֆման, ռեժիսոր՝ Գալինա Վոլչեկ
* 1994 – Հիգինս – «Պիգմալիոն», Բեռնարդ Շոու, ռեժիսոր՝ Գալինա Վոլչեկ
* 1998 – Կուկին – «Аккомпаниатор», Ալեքսանդր Գալին, ռեժիսոր՝ Ալեքսանդր Գալին
* 2000 – Վալենտին – «Уйди-уйди», Նիկոլայ Կոլյադա, ռեժիսոր՝ Նիկոլայ Կոլյադա
* 2001 – Գլումով – «Балалайкин и К°» Սերգեյ Միխալկով, Միխայիլ Սալտիկով-Շչեդրինի «Ժամանակակից հովվերգություն» վեպի հիման (2-րդ խմբագրություն), ռեժիսորներ՝ Վալենտին Գաֆտ, Իգոր Կվաշա, Ալեքսանդր Նազարով
* 2007 – Նա – «Заяц love story», Ն, Կոլյադա, ռեժիսոր՝ Գալինա Վոլչեկ
* 2009 – Ստալին – «Գաֆտի երազը, որ վերապատմել է Վիկտյուկը» (), Վալենտին Գաֆտ, ռեժիսոր՝ Ռոման Վիկտյուկ
* 2013 – Վելլեր Մարտին – «Игра в джин», Դոնալդ Լ. Քոբուրն, ռեժիսոր՝ Գալինա Վոլչեկ

#### Մոսսովետի անվան թատրոն
* 2002 – Տրուսոցկի – «Ամուսինը, կինը և սիրեկանը», Ֆեոդոր Դոստոևսկու ստեղծագործությունների հիման վրա, ռեժիսոր՝ Յուրի Երյոմին

#### Անտրեպրիզա
* 1998 –  Իգոր – «Старая дева», Նադեժդա Պտուշկինա, ռեժիսոր՝ Բորիս Միլգրեմ
* 2000 – Ջեյմս – «Փինթերի հավաքածու», Հարոլդ Փինթեր, ռեժիսոր՝ Վլադիմիր Միրզոև

#### Երմոլովայի անվան թատրոն
* 2012 –  Ամենամեծ փոքրիկ դրաման (), ռեժիսոր՝ Ռոդիոն Օվչիննիկով

### Ռեժիսոր
* 2001 թվականին «Սովրեմեննիկ» թատրոնի բեմում տեղի է ունեցել Վալենտին Գաֆտի ռեժիսորական նորամուտը․ Իգոր Կվաշայի և Ալեքսանդր Նազարովի հետ միասին նա նորովի է բեմադրել «Балалайкин и Ко» ներկայացումը Միխայիլ Սալտիկով-Շչեդրինի վեպի հիման վրա, որտեղ նորից (ինչես քառորդ դար առաջ) կատարել է Գլումովի դերը։ 2017 թվականին նույնպես «Սովրեմեննիկում» Վալենտին Գաֆտը բեմադրել է դրամատուրգ Թանի Կոտլյարևսկայի «Ո՞վ է Էզրա Փաունդը» պիեսը։

### Ֆիլմագրություն

*  – Սպանություն Դանթե փողոցում () – *Ռուժե*
*  – Օլեկո Դունդիչ () – *սերբ զինվոր*
*  – Ռուսական հուշանվեր () – *Կլոդ Ժերար, Ֆրանսիացի կոմպոզիտոր*
*  – Սուզանավ (, կարճամետրաժ) — *Ջիմ Թեմփլ*
*  – Մենք՝ ռուս ժողովուրդը () – *Բոեր*
*  – Երկու տարի անդունդի եզրին () – *սպա ռեստորանում*
*  – Առաջին ցրիչը () – *ժանդարմերիայի սպա*
*  – Զավթախուժում () – *Բարձրահասակ, ֆրանսիացի զինվոր*
*  – Նորեկ () – *Կոնստանտին Ֆեոդորովիչ, հավաքականի մարզիչ*
*  – Խալիֆ արագիլ () – *Կաշնուր, կախարդ*
*  – Սպասիր ինձ, Աննա () – *ծաղրածու*
*  – Ընտանեկան երջանկություն (, կինոալմանախ, նովել «Վրիժառու») — *գործակատար զենքի խանութում*
*  – Զարմանալի տղա () – *բժիշկ Կապա*
*  – Ճանապարհ մինչև Ռյուբեցալ () – *Ապանասենկո*
*  – Սիրո մասին () – *Նիկոլայ Նիկոլաևիչ, Վերայի ամուսինը*
*  – Գիշերը 14-րդ զուգահեռականի վրա () – *Էդ Ստյուրատ, ամերիկացի օդաչու*
*  – Թույլատրեք թռիչքը () – *Ազանչեև*
*  – Մարդը մյուս կողմից () – *Անդրեյ Իզվոլսկի*
*  – Դավադրություն () – *Քեյսի*
*  – Գարնան տասնյոթ ակնթարթ () – *Գևերնից, Դալլսի աշխատակից*
*  – Ցեմենտ () – *Դմիտրի Իվագին*
*  – Տանյա () – *Գերման Նիկոլաևիչ Բալաշով*
*  – Վիճակ () – *Ինոկենտի Ժիլցով*
*  – Իվան դա Մարյա () – *գանձապահ*
*  – Մոսկվա, սեր իմ () – *բալետմայստեր*
*  – Օլգա Սերգեևնա () – *Տրոյանկին*
*  – Բարև ձեզ, ես ձեր մորաքույրն եմ () – *Բրասետ, ծառայապետ*
*  – Հետագա ողջ կյանքում () – *Կրամին, կաթվածահար կրտսեր լեյտենանտ*
*  – Կատաղած ոսկի () – *Հորացիոս Լոգան*
*  – Ցերեկային գնացք () – *Իգոր*
*  – Պատմություն անհայտ դերասանի մասին () – *Ռոման Սեմյոնովիչ Զնամենսկի, ռեժիսոր*
*  – Աղջիկ, ուզո՞ւմ ես նկարահանվել կինոյում () – *Պավել, ռեժիսոր*
*  – Գրեթե ծիծաղելի պատմություն () – *ուղեկից գնացքում, մատակարար*
*  – Գոտեմարտ բքի ժամանակ () – *կողոպտիչ Չուժակ*
*  – Կենտավրոսներ () – *Անդրես, դավադիր*
*  – Թագավորներն ու կաղամբը () – *Ֆրենկ Գուդվին, «Փոքրիկ»*
*  – Ավտոտնակ () – *Վալենտին Միխայլովիչ Սիդորին, ավտոտնակային կոոպերատիվի վարչության նախագահ, անասնաբույժ*
*  – Տղամարդիկ և կանայք (, կարճամետրաժ) — *Գեորգի*
*  – Այսօր և վաղը () – *Ռասոլով*
*  – Առավոտյան շրջայց () – *Ալիկ*
*  – Կրկեսի փոքրիկ դերասան () – *Ժորժ*
*  – Խեղճ հուսարի մասին բարի խոսք ասեք () – *գնդապետ Իվան Պոկրովսկի, հեծյալ գնդի հրամանատար*
*  – Սև հավ, կամ Ընդհատակյա բնակիչներ () – *Դեֆորժ, ֆրանսերենի ուսուցիչ / Թագավոր*
*  – Երեք տարի () – *Յարցև*
*  – Եթե թշնամին չի հանձնվում․․․ () – *Շտիմերման, գերմանացի գեներալ*
*  – Շաբաթ և կիրակի (, կարճամետրաժ) — *հոգեբան*
*  – Մաքսակետ () – *Վլադիմիր Նիկոլաևիչ Նիկիտին, զննության խմբի պետ*
*  – Կախարդները () – *Ապոլոն Միտրոֆանովիչ Սատանաև*
*  – Ուղղահայաց մրցարշավներ () – *Լյոխա Դեդուշկին*
*  – Հույսի ութ օր () – *Իգոր Բելոկոն, հանքի տնօրեն*
*  – Դարի պայմանագիրը () – *Սմիթ, [[Կենտրոնական հետախուզական վարչություն|ԿՀՎ]] գործակալ*
*  – Կատվի մասին․․․ () – *Մարդակեր*
*  – Հորթի տարի () – *Վալերիան Սերգեևիչ*
*  – Իմ քնքշորեն սիրելի դետեկտիվ () – *Լեստեր, տեսուչ*
*  – Գլխավոր փողոցով՝ նվագախմբի հետ () – *Կոնստանտին Միխայլովիչ Վինոգրադով, երաժշտական գործիքավորող*
*  – Ֆուետե () – *բանաստեղծ*
*  – Մսյո Պերոշինի ճանապարհորդությունը () – *մայոր Մատիե*
*  – Մոռացված մեղեդի ֆլեյտայի համար () – *Օդինոկով*
*  – Այդ Մինոտավրոսին () – *Պավել Պետրովիչ Իկոննիկով*
*  – Թռչելու ժամանակն է () – *Վիկտոր*
*  – Կլիմ Սամգինի կյանքը () – *Վալերի Նիկոլաևիչ Տրիֆոնով, հարբեցող սպա*
*  – Օրենքով գողերը () – *«հեղինակություն» Արթուր*
*  – Աելիտա, մի հետապնդիր տղամարդկանց  () – *Վասիլի Իվանովիչ Սկամեյկին*
*  – Թանկ հաճույք () – *Վիլյամ Տեր-Իվանով*
*  – Վալտասարի խրախճանքները, կամ Գիշեր Ստալինի հետ () – *[[Լավրենտի Բերիա]]*
*  – Ծեր կնոջ այցը () – *Ալֆրեդ Իլլ, սնանկ կրպակատեր*
*  – Ինքնասպանը () – *[[կոնֆերանսիե]]*
*  – Ֆուտբոլիստ () – *Նորով*
*  – Небеса обетованные – *Դմիտրի Լոգինով, աղքատ անապաստանների պարագլուխ «Նախագահ» մականունով*
*  – Սիբիրում կորածը () – *[[Լավրենտի Բերիա]]*
*  – Գիշերային զվարճանքներ () – *Միխայիլ Ֆեոդորովիչ Եզեպով, Սննայի սիրեկանը, Սիլինի պետը*
*  – Ահաբեկչուհին () – *Վիկտոր*
*  – Անկոր, էլի անկոր () – *Ֆեոդոր Վասիլևիչ Վինոգրադով, գնդապետ*
*  – Ուզում եմ գնալ Ամերիկա () – *Էպշտեյն*
*  – Վարպետը և Մարգարիտան () – *[[Վոլանդ]]*
*  – Ես ազատ եմ, ես ոչ ոքինը չեմ () – *Չեսնոկով*
*  – Արթուրո Ուիի կարիերան։ Նոր տարբերակ () – *դերասան*
*  – Կազանյան որբը () – *Պավել Օտտովիչ Բրումել, թոշակի անցած աճպարար*
*  – Երկինքը ադամանդների մեջ () – *նախարարի տեղակալ*
*  – Պառավ յաբուներ () – *Դուբովիցկի, գեներալ*
*  – Տուն հարուստների համար () – *Ռոման Պետրովիչ*
*  – Քնքուշ տարիք () – *Սալեդոն ավագ*
*  – Ժամացույց առանց սլաքների () – *ֆոտոլրագրող*
*  – Գայլերի այն կողմում () – *Իգոր Ալեքսեևիչ Գոլոշչյոկով, բժիշկ*
*  – Հրեշտակի օրեր () – *Վիկտոր Զուև*
*  – Երալաշ (թողարկում № 165) (, выпуск № 165, сюжет «Тёмная магия») — *էքստրասենս*
*  – Ամեն ոք կբարձրանա Գողգոթա () – *քեռի Սաշա*
*  – Ձյունե սեր, կամ Ձմռան գիշերվա երազ () – *Օլեգ Կոնստանտինովիչ, կոմպոզիտոր*
*  – Ամեն ինչ սկսվում է սիրուց ()
*  – Ինը անհայտ () – *Վիկտոր Սևիդով, միլիարդատեր*
*  – Կարապների դրախտ () – *Գրիշին*
*  – Վարպետը և Մարգարիտան () – *քահանայապետ Խաիաֆա,  ֆրենչով մարդ*
*  – Պարահանդեսային գիշեր, կամ 50 տարի անց () – *Բոլիս Գլեբովիչ Պեռլովսկի*
*  – 12 – *4-րդ երդվյալ*
*  – Լենինգրադ () – *թատրոնի ռեժիսոր*
*  – Գործողություն «ՉեԳևարա» ()
*  – Աշնանային ծաղիկներ () – *Ալֆրեդ*
*  – Ձգողականություն () – *Ալեքսանդր Նիկոլաևիչ*
*  – Վարպետների գիրքը () – *կախարդական հայելի*
*  – Արևից կիզվածները 2։ Հակամարտություն () – *հրեա*
*  – Ընտանեկան տուն () – *Վասիլի Պետրովիչ Շվեց, Սոկոլովների հարևանը*
*  – Ծովային հետևակներ () – *Լազար Սեմյոնովիչ Գոլդման, բժիշկ-գինեկոլոգ*
*  – Միշկա Յապոնչիկի կյանքն ու արկածները () – *Մենդել Գերշ*
*  – Ստուդիա 17 () – *Անդրեյ Իվանովիչ Դորոխով, խորհրդային ռեժիսոր*
*  – Տոնածառեր 3 () – *Նիկոլայ Պետրովիչ, միայնակ թոշակառու*
*  – Մի պառավի պատմություն () – *Գավրիիլ Մոիսեևիչ Ֆիշման*
*  – Ճեղքելով փակ շրջանը () – *Արկադի Իոսիֆովիչ Պրեոբրաժենսկի, Կարագանդայի համալսարանի պրոֆեսոր*
*  – Ծիր Կաթին () – *շաման*

### Հեռուստաներկայացումներ

*  – Միտյա (, ֆիլմ-ներկայացում) — *Միտյա, նույն ինքը Դմիտրի Իվանովիչ Մարտինով, ինժեներ-շինարար*
*  – Պիկվիկյան ակումբի նոթերը (, հեռուստաներկայացում) – *Սեմ Ուելլեր, միստր Պիկվկի ծառան*
*  – Ընդամենը մի քանի խոսք պարոն դե Մոլիերի մասին () – *մարքիզ դ’Օրսինի*
*  – Անօժիտը () — *Պարատով*
*  – Դոմբի և որդի () — *միստր Դոմբի*
*  – Լոպատինի գրառումներից () – *Լոպատին*
*  – Խաղացողները () – *Ստեպան Իվանովիչ Ուտեշիտելնի*
*  – Էդվին Դրուդի գաղտնիքը () – *Ջոն Ջասպեր*
*  – Եզոպոս () – *Ագնոստոս*
*  – Շտապեք կատարել բարին () – *Վիկտոր Գորելով*
*  – Մսյո Լենուարը, որը․․․ () – *իշխան Բորեսկու*
*  – Ստեպանչիկովո գյուղն ու նրա բնակիչները () – *Կորովկին*

### Կրկնօրինակում և հնչյունավորում
*  – Այդ քաղցր բառը՝ ազատություն () – *Միգել Կարերա*, Բրոնյուս Բաբկաուսկաս
*  – Գնացքի կանգառը՝ երկու րոպե () – *Կրասովսկայայի կոնֆերանսիե*, Լեոնիդ Կանևսկի
*  – Կոմս Նևզորովի արկածները () – *հեղինակի տեքստ կադրից դուրս*
*  – Դեսպերոյի արկածները () – *Բոտիչելլի*, Քիարան Հայնդս
*  – Տրանսիլվանիա հյուրանոց 2 () – *Վլադ, Դրակուլայի հայրը*, Մել Բրուքս

### Դերեր մուլտֆիլմերում

*  – Ինչպես շունն ու կատուն () — *Հաղորդավար*
*  – Անհնազանդության տոն (մուլտֆիլմ) ()
*  – Почтарская сказка
*  – Կոշկավոր շունը () – *Ազնվացեղ*
*  – Հերակլեսի ծնունդը () — *կարդում է տեքստը*
* 1987 – Կախարդական զանգակներ () – *Թագավոր*
* 1987 — Սպիտակ ձկնկուլ () — *Թագավոր*
* 2008 – Новые приключения Бабки Ёжки — *Ագռավ*
*  – От винта 3D – *Փորձառու, Իլ-2 գրոհային* 

### Գրական ստեղծագործություններ
* *Բանաստեղծություն և էպիգրամ* (, 1989)
* *Վալենտին Գաֆտ* (ռուս․՝ *Валентин Гафт*, 1996, նկարիչ Նիկաս Սաֆրոնովի հետ միասին)
* *Ես աստիճանաար ճանաչում եմ* (ռուս․՝ *Я постепенно познаю*, 1997)
* *Կյանքը թատրոն է* (ռուս․՝ *Жизнь — театр*, 1998, Լեոնիդ Ֆիլատովի հետ համահեղինակությամբ)
* *Մոռացված հիշողությունների դատ* (ռուս․՝ *Сад забытых воспоминаний*, 1999) ISBN 5-89517-065-3, ISBN 5-89535-016-1
* *Բանաստեղծություներ, հուշեր, էպիգրամներ* (ռուս․՝ *Стихотворения, воспоминания, эпиграммы*, 2000)
* *Ստվերներ ջրի մեջ* (ռուս․՝ *Тени на воде*, 2001) ISBN 5-224-02275-4
* *Բանաստեղծություններ։ Էպիգրամներ* (ռուս․՝ *Стихотворения. Эпиграммы*, 2003, ЭКСМО) ISBN 5-699-02875-7
* *Կարմիր լապտերներ* (ռուս․՝ *Красные фонари*, 2008, АСТ) ISBN 978-5-17-048559-8, ISBN 978-5-94663-524-0, ISBN 
** Համացանցում պատճառ է դարձել «Այսպես ասել է Գաֆտը» (ռուս․՝ *«Так говорил Гафт»*) համացանցային մեմի ստեղծման համար, երբ Գաֆտին վերագրվում են նրան չպատկանող քաղվածքներ։
*Վալենտին Գաֆտի «Ես և դու» (ռուս․՝ «Я и ты») քնարական բանաստեղծության հիման վրա գրվել է երգ (երաժշտությունը՝ Բրենդոն Սթոունի, կատարող՝ Սատի Կազանովա)։
* «Ես դաշտ եմ՝ ծածկված ականներով» (*«Я поле, минами обложенное…»*) բանաստեղծության հիման վրա Ալեքսանդր Ռոզենբաումը գրել է երգ 2014 թվականին։

## Երգեր
Վալենտին Գաֆտը կատարել է մի շարք երգեր․
* Գնդապետի ռոմանսը  «Խեղճ հուսարի մասին բարի խոսք ասեք․․․» (ռուս․՝ «О бедном гусаре замолвите слово», 1980) ֆիլմում,
* Բյուրոկրատի հրաժեշտի երգը «Մոռացված մեղեդի ֆլեյտայի համար» (ռուս․՝ «Забытая мелодия для флейты», 1987) ֆիլմում (երաժշտությունը՝ Ա․ Պետրովի, տեսքտի հեղինակ՝ Յու․ Ռյաշենցև),
* Եզրափակիչ երգը «Ինքնսպանը» (ռուս․՝ «Самоубийца», 1990) ֆիլմում, 
* Ռոմանս «Ձյունե սեր, կամ Ձմռան գիշերվա երազ» (ռուս․՝ «Снежная любовь, или Сон в зимнюю ночь», 2003) ֆիլմում։

## Ծանոթագրություններ

## Արտաքին հղումներ
* Վալենտին Գաֆտին նվիրված կայք 
* Վալենտին Գաֆտի էպիգրամները  
* *Александр Карпенко* Валентин Гафт. Гений краткостиший
* «Валентин Гафт. Чужую жизнь играю, как свою» (Первый, 7 сентября 2015, к 80-летию)

Կատեգորիա:20-րդ դարի բանաստեղծներ
Կատեգորիա:20-րդ դարի դերասաններ
Կատեգորիա:21-րդ դարի բանաստեղծներ
Կատեգորիա:21-րդ դարի դերասաններ
Կատեգորիա:21-րդ դարի երգիչներ և երգչուհիներ
Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:«Ոսկե արծիվ» մրցանակի դափնեկիրներ
Կատեգորիա:Աուդիոգիրք կարդացողներ
Կատեգորիա:Բանաստեղծներ այբբենական կարգով
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Թատերական ռեժիսորներ այբբենական կարգով
Կատեգորիա:Խորհրդային բանաստեղծներ
Կատեգորիա:Խորհրդային դերասաններ
Կատեգորիա:Խորհրդային տղամարդ գրողներ
Կատեգորիա:ՄԳԱԹ դպրոց-ստուդիայի շրջանավարտներ
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս բանաստեղծներ
Կատեգորիա:Ռուս դերասաններ
Կատեգորիա:Ռուս երգիչներ
Կատեգորիա:Ռուս թատերական ռեժիսորներ
Կատեգորիա:Ռուս հուշավիպագիրներ
Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ
Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:Ռուսաստանի կինեմատոգրաֆիական արվեստների և գիտության ազգային ակադեմիայի ակադեմիկոսներ
Կատեգորիա:Ռուսաստանի հեռուստատեսության դերասաններ
Կատեգորիա:Ռուսաստանի հրեաներ